google/wiki40b huggingface dataset:
Melozzo da Forlì

Melocas da Forlis (it. Melozzo da Forlì, 1438 – 1494 m.) – italų renesanso dailininkas iš Forlio, specializavosi freskų tapyboje.

Biografija

Ambrozis, Meloco sūnus, pravarde Melocas da Forlis gimė 1438 m. Forlyje. Forlyje paminėtas 1460, 1461 ir 1464 m. Tikėtina, kad 1465 − 1475 m. jis buvo susijęs ar dirbo Urbine. Susipažino su Pjero dela Frančeskos kūrybiniu stiliumi, kurio buvo paveiktas. Tikėtina, kad Melocas dirbo su flamandų tapytoju Justus of Ghent ir ispanu Pedro Berruguete Urbino hercogo Federiko da Montefeltro užsakymu Urbino valdovų rūmuose apie 1474 m. Maždaug 1475 m. Melocas da Forlis persikėlė į Romą. 1477 m. baigė freską „Sikstas IV įsteigia Vatikano biblioteką“ Vatikane, kuri rodo Meloco puikų perspektyviojo vaizdavimo išmanymą. Be Pjero dela Frančeskos įtakos, Melocas buvo paveiktas Mantenjos tapybos. 1478 m. Melocas da Forlis buvo vienų Siksto IV įkurtos tapytojų Šv. Luko vardo akademijos narių. Įrašai archyvuose rodo, kad Melocas dirbo Vatikano bibliotekoje 1480-81 metais. Apie 1480 m. jis užbaigė „Kilimo į dangų“ freską Šv. Apaštalų bažnyčioje Romoje. Po 1481 m. Melocas paliko Romą, dirbo Lorete (Santa Casa komplekse) ir Forlyje. Kažkuriuo metu antrą kartą pabuvojo Romoje ir kūrė dizainus Šv. Kryžiaus Jeruzalėje bažnyčios mozaikoms. 1493 m. dokumentuotas dirbęs Ankonos miesto valdžios rūmuose. Po to grįžo į Forlį, kur mirė 1494 m. lapkričio 8 d.
Letojanis

Istorija

Letojanis buvo žvejų kaimas Galodoro komunoje. Nuo 1879 m. tapo Galodoro-Letojanio komunos centru, o nuo 1952 m. šios komunos atsiskyrė.
Galaktikų morfologinė klasifikacija

Galaktikų morfologinė klasifikacija yra galaktikų skirstymo pagal jų išvaizdą sistema. Yra naudojama keletas schemų, kuriose galaktikos gali būti klasifikuojamos pagal jų morfologijas, pati žymiausia yra Hablo seka, kurią sukūrė Edvinas Hablas, o vėliau išplėtė Gérard de Vaucouleurs ir Allan Sandage.
Pašilės pagrindinė mokykla

Istorija

2008 m. rugsėjo 1 d. Pašilės pagrindinė mokykla prijungta prie Kražių gimnazijos. 2009 m. Kelmės rajono Kražių gimnazijos Pašilės pradinio ugdymo skyrius reorganizuotas į Kražių gimnazijos Pašilės universalų daugiafunkcį centrą.
Arbitražas (finansai)

Arbitražas – biržos operacija perkant ir parduodant prekes arba vertybinius popierius, pasinaudojant jų kainos skirtumais (įvairiose biržose ar įvairiu laiku). Kitaip negu spekuliacija (prekė perkama ir parduodama vėliau toje pat rinkoje) arbitražas dėl kainų skirtumo egzistuoja vienai ir tai pačiai prekei įvairiose rinkose. Kai rinkos pusiausvyros, arbitražo galimybių neatsiranda. Kai tik rinkos pusiausvyra pakinta, tokios galimybės atsiveria. arbitražas būdingas maisto produktų, metalo ir vertybinių popierių rinkoms bei tarptautinei prekybai. Jo elementų yra visoses sandėriuose, siekiančiuose pelno. Šiai operacijai būdinga palyginti nedidelė rizika. Kadangi arbitražas išlygina prekės teritorinius kainų skirtumus, todėl konkurencinėje ekonomikoje jo mastai nėra dideli.
Šilinas

Geografija

Šiaurrytinė rajono dalis patenka į Datun ugnikalnių zoną. Rajonas kalvuotas, aukščiausias kalnas – Čisingšanas (1120 m). Pietvakariuose taip pat stūkso Dalunšano ir Dadžišano kalnai.

Istorija

Ankstyvasis gyvenvietės pavadinimas buvo ketagalaniškas Pattsiran, reiškiantis 'karštosios versmės'. Į kinų kalbą jis buvo transliteruotas kaip 八芝蘭 (pinyin: Bāzhīlán; pe̍h-ōe-jī: Pat-chi-lân) ir buvo užrašomas kaip Pat-chi-na arba Pachina.
Iki čia įsikuriant haniams, vietovėje gyventa Kimassauw bendruomenės (麻少翁社), vienos iš Taivano lygumų genčių. Čingų eros laikais buvo pastatytas fortas.
1920 m., Japonijos okupacijos Taivane metu, vadintas Širino kaimu (士林庄), 1933 m. – Širino miesteliu (士林街), įėjo į Taihoku prefektūros Šičisėjaus rajono (七星郡) sudėtį. Po Antrojo pasaulinio karo tapo Taipėjaus apskrities (臺北縣) dalimi. 1968 m. tapo vienu iš Taipėjaus rajonų (区, Qū).
Semaine des As 2006 m. sezonas

2006 m. Semaine des As sezonas – 4-iasis turnyro sezonas, vykęs Palais des Sports de Dijon arenoje.
Verdainės bažnyčia

Verdainės bažnyčia pastatyta 1566 m. Verdainėje. Spėjama, kad pirmoji bažnyčia, pastatyta evangelikų liuteronų, buvo medinė, dengta šiaudais. 1587 m. Verdainėje apsigyveno nuolatinis kunigas, bet tada Verdainė buvo Rusnės parapijos filija. 1697 m. Hercogas Frydrichas III, 1701 m. pasiskelbus Prūsijos karaliumi Frydrichu I, sakė kuo greičiau pastatyti Verdainėje mūrinę bažnyčią vietoj senosios bažnytėlės. Tik 1707 m. prasidėjo naujosios bažnyčios statyba. 1709 m kilus marui ir statybą nutraukė. 1718 m. pastatyta nauja bažnyčia. Po Septynerių metų karo 1757 m. Rusijos imperijos kariuomenės sudegino bažnytinius trobesius, apiplėšė bažnyčią, sunaikino vargonus ir visus bažnyčios suolus. 1847 m. buvo pastatyta erdvi mūrinė bažnyčia dviem eilėm langų. Ji buvo stačiakampė su gaubta apsida, be bokšto. Du varpai buvo įrengti tam tikroje pastogėje. XIX a. pabaigoje Verdainės parapija buvo gana didelė. Joje buvo 9000 parapijiečių evangelikų, iš jų 6000 lietuvių. 1944 m. spalio mėn karo frontas priartėjo prie Šilutės. Praūžus karo audrai, likusieji evangelikai vėl rinkdavosi į šią bažnyčią. Bet 1950 m. valdžia bažnyčią uždarė ir sumanė ją paversti linų apdirbimo fabriku. Linų fabrikas pradėjo veikti 1956 m., bet jau 1961 m. jis sudegė. Išliko katilinė, vandens bokštas ir buvusios bažnyčios sienos.
Vyresnysis jūreivis

Vyresnysis jūreivis (rus. старший матрос) – TSRS ir dabartinės Rusijos Federacijos karinio jūrų laivyno karinis laipsnis, kuris suteikiamas patyrusiems geriems jūreiviams už pavyzdingą tarnybinių pareigų vykdymą ir drausmingumą. Esant reikalui vyresnysis jūreivis gali pakeisti skyriaus vadą.
Armijoje vyresnįjį jūreivį atitinka jefreitorius.
Šis laipsnis buvo įsteigtas TSRS Kariniame jūrų laivyne ir buvo perimtas Rusijos laivyno karinių laipsnių sistemoje..
Spidometras

Spidometras – prietaisas, rodantis greitį. Spidometrai yra plačiai naudojami automobiliuose, jie rodo kiek automobilis nuvažiuoja kilometrų arba mylių per valandą. Spidometras yra jungiamas prie pavarų dėžės.
Spidometrą 1888 metais išrado kroatas Josip Belušić. Modernūs spidometrai yra elektroniniai, tuo tarpu tradiciniai naudodavo lankstų kabelį. Daugelis spidometrų turi integruotus odometrus.
Aligatoriai

Aprašymas

Vidutinis Misisipės aligatoriaus svoris ir ilgis yra 360 kg ir 4 m, tačiau jie kartais užauga iki 4,4 m ilgio ir sveria virš 450 kg. Didžiausias Misisipės aligatorius buvo rastas Luizianoje, jo ilgis buvo 5,84 m. Kiniškasis aligatorius yra mažesnis, retai siekia 2,1 m ir sveria 45 kg.
Romos karalystė

Kilmė

Roma įkurta prie Tbro brastos, kur Palatino ir kitos kalvos suteikė gera gynybą, o aplink buvo derlinga lyguma. Pasak Romos istorikų, per 243 metus Romą valdė septyni karaliai. Vidutinė valdymo trukmė buvo 35 metai. Su tuo nesutinka šiuolaikiniai mokslininkai nuo Barthold Georg Niebuhr laikų. Galai sunaikino daugumą istorinių raštų 390 m. pr. m. e. po Alijos mūšio. Likusius raštus praganė laikas ir vagystės. Todėl į visus faktus apie Romos karalystė reikia žiūrėti atsargiai.
Benjaminas Gorbulskis

Biografija

1941 m. baigė Kauno XII vidurinę mokyklą. 1941–1947 m. gyveno Rusijoje; nuo 1942 m. karinės ir lengvosios muzikos orkestrų, ansamblių muzikantas, kapelmeisteris. 1947 m. atvyko į Vilnių. 1949–1953 m. mokėsi Vilniaus J. Tallat Kelpšos muzikos mokykloje, mokytojas Jurgis Gaižauskas. 1953–1958 m. studijavo LSSR konservatorijos Eduardo Balsio kompozicijos klasėje. Nuo 1959 m. Lietuvos kompozitorių sąjungos narys, apie 20 metų vadovavo Estradinės muzikos sekcijai. Nuo 1965 m. Lietuvos teatro draugijos ir Kinematografininkų sąjungos narys. Palaidotas Antakalnio kapinėse.

Kūryba

Sukūrė operą, operečių, baletą, kūrinių simfoniniam orkestrui, tarp jų – dvi simfonijas (1950 m., 1953 m.), 3 siuitas (1954 m., 1955 m., 1956 m.), simfoninę poemą „Partizanai“ (1954 m.), Festivalinę uvertiūrą (1956 m.), pasakaliją ir fugą (1956 m.), 17 koncertų įvairiems instrumentams (1952–1978 m.), styginių kvartetą (1982 m.) ir siuitą styginių kvartetui „Trys autoportretai“ (1983 m.), poemą fleitai ir kameriniam orkestrui (1984 m.), kūrinių pučiamųjų ir lengvosios muzikos orkestrams, apie 600 dainų ir romansų, dramos teatro, cirko spektaklių, kino filmų muzikos. 
Jo dainas atliko Nijolė Tallat-Kelpšaitė, Aleksas Lemanas, Virgilijus Noreika, Nelly Paltinienė, Violeta Rakauskaitė, Ona Valiukevičiūtė ir kiti estrados dainininkai.
Laukininkas (laikraštis)

Laukininkas – savaitinis laikraštis, leistas 1910–1913 m. ir 1923–1924 m. Tilžėje.

Istorija

1910–1913 m. leistas laikraščio „Nauja lietuviška ceitunga“ priedas. Ėjo kartą per savaitę, nuo 1912 m. – kartą per mėnesį. Spausdino O. Mauderodės spaustuvė Tilžėje gotišku sriftu. Išėjo 103 numeriai.
Rašė augalininkystės, žemdirbystės, gyvulininkystės klausimais, spausdino didaktinio pobūdžio straipsnius.
1923–1924 m. leistas Mažųjų laukininkų susivienijimo savaitinis laikraštis. Spausdino Jagomasto spaustuvė „Lituania“ Tilžėje gotišku šriftu. Išėjo 45 numeriai.
Rašė apie žemdirbių problemas, spausdino patarimus, žinias iš Klaipėdos krašto ir iš Didžiosios Lietuvos.
Redaktorius Mikelis Kiošis.
Laumėnai

Istorija

Iki XX a. vidurio čia buvo didžiuliai smėlynai Nemuno vingyje, pro kuriuos tekėjo Žaisa. Piečiau buvo didelis užakęs liūnas. Vakarinę smiltyno dalį dengė kopos. Aptikta 14 senovės stovyklų ir gyvenviečių. 
Prieš pastatant Kauno HE, Laumėnų kaimas buvo į šiaurės vakarus nuo dabartinės gyvenvietės 54°53′00″ š. pl. 24°02′50″ r. ilg..
1908 m. Laumėnų stovyklą tyrinėjo T. Daugirdas ir L. Kšivickis, nuo 1927 m. – K. Jablonskis.

Aplinkinės gyvenvietės

Žiegždriai – 3 km
ŠLIENAVA – 1 km
GIRIONYS – 2 km
James Clerk Maxwell

Elektromagnetizmas

Apie 1862 m., dėstydamas Karališkajame koledže, Maksvelas suskaičiavo, kad elektromagnetinio lauko sklidimo greitis yra apytiksliai lygus šviesos greičiui. Dirbdamas toliau prie šios problemos Maksvelas lygtimis parodė, kad egzistuoja elektromagnetinės bangos, kurios juda per tuštumą.
Jo garsiosios lygtys pirmą kartą pasirodė knygoje „Traktatas apie elektrą ir magnetizmą“, kurį rašė 8 metus, o atspausdino 1873 m.

Kinetinė teorija ir termodinamika

Maksvelas taip pat tyrė dujų kinetinę teoriją, tarp 1859 ir 1866 jis sukūrė teoriją apie dujų dalelių greičių skirstinius, kurią vėliau apibendrino Liudvigas Bolcmanas.
Dirbdamas prie termodinamikos, sugalvojo mintinį eksperimentą, Maksvelo demoną, kur antrasis termodinamikos dėsnis yra pažeistas, nes yra įsivaizduojama būtybė, kuri rūšiuoja daleles pagal jų energiją.
Glitiškių žudynės

Glitiškių žudynės – masinės civilių lenkų tautybės gyventojų žudynės, kurias 1944 m. birželio 20 d. Glitiškių kaime įvykdė Lietuvių saugumo policijos būrys keršydamas už Armijos Krajovos narių tą pačią dieną nužudytus 4 bendražygius.

Istorija

1944 m. birželio 20 d. Armijos Krajovos nariams surengus pasalą lietuvių savisaugininkams, kurių kuopa buvo dislokuota Paberžėje, 5 km nuo kaimo, 2 iš jų nukovė, 2 sužeistus nužudė. Į Glitiškes atvykęs savisaugos kuopos vadas Polekauskas įsakė sušaudyti Glitiškių dvaro darbininkų šeimą, nurodžiusią Armijos Krajovos partizanams, kur slepiasi sužeistieji; jo įsakymu nužudyta ir daugiau Glitiškių dvaro gyventojų. Tą pačią dieną buvo nužudytas ir Glitiškių dvaro administratorius Vladislovas Komaras, kuris buvo nužudytas surengus pasalą prie Paberžės, šiam grįžtant iš Glitiškių žudynių vietos. Po kelių dienų per ekshumaciją rasti 39 žmonių palaikai. Civilinių žmonių žudynės Glitiškėse buvo bene vienintelis atvejis, kai lietuvių karinis dalinys per nacių okupaciją neišlaikė lenkų ir lietuvių santykių įtampos, kilusios dėl Armijos Krajovos antilietuviškos veiklos, lietuvių terorizavimo Rytų Lietuvoje. Vokiečių okupacinės valdžios teismo nuosprendžiu Polekauskas buvo sušaudytas. Po įvykių Glitiškėse Armijos Krajovos 5 brigada 1944 m. birželio 23 d. surengė vadinamąją keršto akciją Dubingiuose ir jų apylinkėse, kur Dubingių žudynių metu nužudyta 27 lietuvių tautybės gyventojų.
Grandė (sala)

Grandė (portug. Ilha Grande) – Brazilijos sala Rio de Žaneiro valstijos pakrantėje, priklausanti Angra dos Reis municipijui. Sala pasižymi gražiais gamtovaizdžiais (tropiniai paplūdimiai, vešli augalija, raižytas reljefas). Salos plotas yra 193 km², aukščiausias taškas yra Pico da Pedra D'Água (1031 m). Saloje anksčiau buvo garsus kalėjimas, dabar jau uždarytas.
Grandės saloje tebėra mažiausiai pažeisti Brazilijos Atlanto pakrantės lietaus miškų likučiai. Tai vienos turtingiausių pasaulio ekosistemų, pasižyminčių didžiule biologine įvairove. Saloje išlikusios didelės populiacijos išnykti galinčių rūšių, tokių kaip rausvakrūtis vaislesys (Pyroderus scutatus), rudasis staugūnas (Alouatta fusca), apykaklėtasis tinginys (Bradypus torquatus), raudonbruvė amazonė (Amazona rhodocorytha) ir plačiasnukis kaimanas (Caiman latirostris). Jūra apie salą pasižymi tuo, kad čia jungiasi tropinės, subtropinės ir vidutinės juostos jūrinės gyvybės formos. Tai galbūt vienintelė vieta pasaulyje, kur vienoje vietoje galima pamatyti koralus ir tropines žuvis greta magelaninių pingvinų (Spheniscus magellanicus) ir pietinių paprastųjų tikrųjų banginių (Eubalaena australis).
Visa sala yra saugoma teritorija. Didžioji jos dalis priskirta Ilha Grande valstybiniam parkui, o likusiose dalyse ribojama ūkinė ir statybinė veikla. Skatinamas nedidelio masto ekologinis turizmas. Saloje, neturinčioje kelių, yra virš 150 km pėsčiųjų takų, jungiančių negausius kaimelius, kuriose yra nakvynės vietos, tarpusavyje ir su paplūdimiais, kalnų viršūnėmis, kriokliais ir neliestais miškais.
Didžiausias salos kaimas vadinasi Vila do Abraão (1900 gyv.), jame yra daugelis turizmo įstaigų bei parko būstinė. Į kaimą iš žemyno galima atplaukti vietiniais keltais bei greitais katamaranais.
2010 m. sausio 1 d. saloje įvyko purvo nuošliauža, kurios metu žuvo mažiausiai 19 žmonių.
ŠK Senec

Istorija

Klubo ištakos siekia 1994 m.
2015–16 2. Liga vakarų grupėje buvo paskutinėje (12) vietoje. Kovoje dėl išlikimo taip pat liko paskutinėje vietoje. Po sezono prarado vietą Antroje lygoje.
Komanda buvo išformuota 2016 m.
Daukliūnai

Aplinkinės gyvenvietės

UŽUSALIAI – 2 km
Julius Antanas Kalkis

Biografija

1976 m. baigė Kauno medicinos institutą, gydytojas stomatologas.
2002 m. Liberalų demokratų partijos, 2006 m. partijos Tvarka ir teisingumas (liberalai demokratai) narys.
2007 m. Trakų rajono savivaldybės tarybos narys, mandato atsisakė.
Sutuoktinė Irena Kalkienė, vaikai Rūta, Ieva, Patricija.
Papuošalas

Papuošalas – meno dirbinys, skirtas pasipuošimui, pagražinimui. Papuošalais puošiamasi dalyvaujant viešuomenės gyvenime, renginiuose, šventėse, norint susikurti tam tikrą įvaizdį, pasigražinti. Pagal kūno dalis, kurias norima papuošti, gali būti išskiriami galvos, rankų, kojų ir kiti papuošalai.
Robert Hooke

Robertas Hukas (Robert Hooke, 1635 m. liepos 18 d. Freshwater miestelyje, Anglija – 1703 m. kovo 3 d.) – anglų gamtos tyrinėtojas, garsėjęs savo universalumu.

Biografija

Gimė 1635 m. Anglijos Freshwater miestelyje. Jo tėvas vadovavo vienai to miestelio bažnyčių, tad Robertas, kaip ir jo trys broliai, kurie visi buvo pastoriais, tikėjosi gauti reikiamą išsilavinimą ir prisijungti prie tėvo. Tačiau nuo pat vaikystės Robertą kamavo nuolat pasikartojantys galvos skausmai, tad tėvas, baimindamasis, kad jis nesugebės įgyti reikiamo išsilavinimo, nusprendė leisti Robertui pačiam pasirinkti gyvenimo kelią.
Nuo 13 metų Hooke`as mokėsi Westminsterio mokykloje. 1653 m. jis gavo vietą Oksfordo bažnyčios chore, kur sutiko chemiką ir fiziką Robertą Boyle`ą, kuris jam pasiūlė tapti jo asistentu.
1660 m. eksperimentais nustatė, bet tik 1676 m. paskelbė savo Huko dėsnį: „koks ištįsimas, tokia jėga“ (nors ir sąvokos kaip įtempiai ar deformacijos R. Hukui dar nebuvo žinomos).
1662 m. Hooke`as gavo eksperimentų kuratoriaus vietą naujai įkurtoje Karališkoje draugijoje (Royal Society), kur buvo atsakingas už eksperimentų rengimą jos susitikimų metu.
1665 m. išleido knygą „Mikrografija“, kurioje pateikė keleto mikroskopinių ir teleskopinių stebėjimų rezultatus bei keletą originalių biologinių pastebėjimų. Jis pirmasis pavartojo biologinį terminą ląstelė (angl. cell), nes stebint augalo ląsteles jos jam pasirodė panašios į vienuolyno celes. Hooke`as dažnai siejamas su ląstelės atradimu, tačiau tuo abejoti verčia pernelyg didelis jo mikroskopo paprastumas.
Tais pačiais 1665 m. Hooke`as užėmė geometrijos profesoriaus postą Greshamo koledže, taip pat buvo Christopherio Wreno asistentu padedant atstatyti Londono miestą po didžiojo gaisro 1666-aisiais.
Hooke`as mirė Londone, 1703 m. Per savo gyvenimą jis buvo sukaupęs milžinišką sumą pinigų, kurie po jo mirties buvo rasti jo kambaryje.
Altajus (Kazachstanas)

Istorija

Gyvenvietė įkurta 1791 m., pradėjus rūdų gavybą. Ilgą laiką gyvenvietė vadinta Zyrianovskojė (rus. Зыряновское). Miesto statusas ir Zyrianovsko (kaz. Зыряновск) pavadinimas suteiktas 1941 m.
2019 m. miestas pervadintas į Altajų.
Sparviniai (kaimas)

Istorija

Sparviniai minimi 1697–1706 m. Sintautų parapijos metrikų knygoje.
Mucamudu

Klimatas

Mucamudu vyrauja vandenyninis tropinis klimatas. Vidutinė temperatūra čia svyruoja nuo 27 °C iki 32 °C. Šiltasis sezonas mieste tęsiasi nuo gruodžio iki balandžio, p šaltasis nuo gegužės iki lapkričio.
Virginija Krasnickienė

Biografija

Kalvarijos pirminės sveikatos priežiūros centro tarnautoja.
1992 m. Lietuvos socialdemokratų partijos Kalvarijos skyriaus narė, nuo 2003 m. atsakingoji sekretorė.
Sutuoktinis Gintautas, vaikai Virginijus, Gintautė.
Ksenohormonas

Ksenohormonas – bet kuris natūraliai aptinkamas arba dirbtinai sukurtas cheminis junginys, veikiantis panašiai, kaip hormonai. Ksenohormonai dažnai yra susiję su endokrininės sistemos sutrikimais.

Etimologija

Terminas yra kilęs iš graikų kalbos žodžio ξένος (xenos), reiškiančio „svetimas“.

Pavyzdžiai

Dažniausiai pasitaikantys ksenohormonai yra ksenoestrogenai, imituojantys estrogenų poveikį. Kiti ksenohormonai yra ksenoandrogenai ir ksenoprogesteronai.
Generolas krygscalmeisteris

Generolas krygscalmeisteris, generalkrygscalmeisteris (rus. генерал-кригс-цалмейстер) – karinio valdininko pareigos 1716–1797 m. carinės Rusijos kariuomenės komisarų žinyboje. Generolas krygscalmeisteris būdavo atsakingas už finansinę vadybą kariuomenėje, svarbiausia – už algų mokėjimą. Generolo krygscalmeisterio pareigos buvo komisariate, generalkrygskomisariate ir karinės kolegijos komisariato ekspedicijoje. Pareigos rangų lentelėje buvo prilygintos VI klasei (armijos pulkininko analogas). Į juos kreipdavosi „Ваше высокоблагородие“. Manoma, kad pareigos panaikintos apie 1797 m.
NK Brežice 1919

Istorija

Klubo ištakos siekia 1919 m. Brežicės komandos žaidė įvairaus lygio pirmenybėse, bet vėliau susidūrė su finansiniais nepritekliais ir buvo išformuota komanda. Klubas likviduotas.
2013 m. atkurtas kaip NK Brežice 1919. Dar žinomas kaip NK Svoboda Brežice. Žaidė žemesniuosiuose divizionuose.
Patrankų kiemas

Patrankų kiemas (rus. пушечный двор) - artilerijos pabūklų liejimo dirbtuvės senovės Rusijoje.
Maskvoje Patrankų kiemas atsirado XV a. pabaigoje vietoj Patrankų trobos (kurią pirmąsyk paminėta šaltiniuose 1475 m.).
Nuo XVI a. vidurio Patrankų kiemas buvo valstybinė manufaktūra su lydymo krosnimis, kalvėmis, liejyklomis ir kt. Nuo XVII a. vidurio patrankų kiemo kalvių kūjus varė vanduo.
Patrankų kieme dirbo 400-500 meistrų, pameistrių ir mokinių (patrankininkai, liejikai, kalviai ir kt, viso 32 specialybės).
Kieme liejo patrankas (lygiavamzdes, užtaisomas per laibgalį ar drūtgalį) ir varpus.
XVIII a. Maskvos Patrankų kiemo svarba sumažėjo, nes kituose Rusijos miestuose buvo įkurtos nauji patrankų kiemai ir kitokios karinės gamyklos. XVI-XVII a. patrankų kiemai buvo ir kituose miestuose (Ustiuge, Vologdoje, Novgorode, Pskove ir kitur. XVIII a. pabaigoje Maskvos patrankų kiemas tapo ginklų, šaudmenų ir vėliavų saugykla. 1802-1803 m. Maskvos Patrankų kiemas buvo panaikintas, o statiniai - nugriauti.
Tandemas

Tandemas – dvivietis dviratis, kuriuo važiuojama žmonėms sėdint vienam už kito. Kartais terminas naudojamas bendrąja prasme, tiesiog daugiaviečiams dviračiams apibūdinti (tripletas – trivietis, kvantetas – keturvietis).

Terminologija

Kalbant apie tandemą yra vartojama ir šiai transporto priemonei būdinga terminologija.
Pilotas – priekyje sėdintis komandos narys. Dar kitaip vadinamas kapitonu, vedančiuoju ir pan. Paprastai pilotas yra atsakingas už tandemo valdymą (vairavimas, stabdymas ir bėgių perjunginėjimas) ir partnerio saugumą.
Partneris – ant galinės tandemo sėdynės(-ių) sėdintis(-ys) komandos narys(-iai), kurio(-ų) pagrindinė užduotis yra padėti pilotui minti dviratį. Partneris turi pasitikėti pilotu ir prisitaikyti prie važiavimo ritmo (t. y. nedaryti staigių, pilotui netikėtų judesių, kurie galėtų pakeisti tandemo pusiausvyrą ar kitaip neigiamai lemti tandemo valdymą).

Specifiniai komponentai

Tandemai nuo įprastų dviračių skiriasi ir specifiniais tandemų komponentais.
Ekscentrikas – specialus dviračio miniklio velenas, kurį sudaro du cilindrai, kurių centrai nesutampa. Cilindrai yra įmontuoti į vienas kitą, taip leidžiant juos sukinėti ir tokiu būdu reguliuoti sinchronizuojančios grandinės įtempimą.
Lietuvos Respublikos mokesčių administravimo įstatymas

Struktūra

Įstatymą sudaro XI skyrių ir priedas. Iš viso - 170 straipsnių.
Ožka (žuvis)

Žūklė

Ši žuvis beveik nepakliūna į tinklus, nes sugeba nuo jų išsisukti.
Pagaunamos masalui naudojant uodo trūklio lervas, musės lervas, sliekus. Gaudomos dažniausiai su plūdine meškere prilaikant masalą srovėje viduriniuosiuose arba paviršiniuose vandens sluoksniuose. Neretai ožkos užkimba gaudant karšius ir plakius prišertose vietose.
Žuviena neblogo skonio, bet labai ašakota, todėl žvejų nėra itin mėgiama. Nedaug šių žuvų sugauna ir žvejai pramonininkai.
FK Zabjelo

Istorija

Klubo įkūrimo metais laikomi 1962-ieji. Yra žaidę Juodkalnijos Antroje lygoje. Vėliau iškrito į trečios pakopos pirmenybes.
Valstybė (Platonas)

„Valstybė“ (sen. gr. Πολιτεία) – senovės Graikijos filosofo Platono veikalas, sukurtas apie 380 m. pr. m. e. Jame autorius Sokrato dialogų būdu svarsto apie tai, ar naudingas yra teisingumas, ir sukuria tobulo miesto-valstybės, valdomo teisingumo principais, modelį. Knygoje aptariama daug įvairių klausimų: tikrovės lygmenys, daiktai ir idėjos, skirtingos žmogaus prigimtys bei sielos pradai, teisingas gyvenimo būdas, menas, Gėrio idėja, skirtingos valstybės valdymo formos.
Tai žymiausias Platono kūrinys ir viena įtakingiausių pasaulyje filosofinių knygų.